દરમિયાન મ‌િતનની પૂર્વ પત્નીનું કહેવું છે કે મ‌િતન સમલૈંગિકોને જોતાં જ ઉશ્કેરાઈ જતો હતો, તેથી જ તેણે ફ્લોરિડાની નાઈટ ક્લબ પર હુમલો કર્યો હશે, કારણ કે આ ક્લબ સમલૈંગિકોની હતી. વાસ્તવમાં મ‌િતન િવવિધ ધર્મમાં રહેલી કટ્ટરવાદી િવચારસરણી સાથે સંકળાયેલો હતો અને તેનું માનવું હતું કે સમલૈંગિકતા સૃષ્ટિ વિરુદ્ધનું કૃત્ય છે અને આવી માન્યતાના આધારે તેનામાં રહેલી નફરતની આગે તેને ધીમે ધીમે હિંસક બનાવી દીધો હતો. મ‌િતન જન્મથી જ અમેરિકામાં રહેતો હતો અને આજ સુધીમાં તેણે એવી કોઈ હરકત કરી ન હતી કે તેનું નામ આવી હિંસક પ્રવૃત્તિમાં સામેલ હોવાનો શક કરી શકાય. તેને સુરક્ષા અધિકારી તરીકે નોકરી પણ મળી ગઈ હતી, પરંતુ અે વાત તો સ્પષ્ટ છે કે અમેિરકામાં રહીને તેના પર ઉદારવાદી અને લોકતાંત્રિક વિચારસરણીની કોઈ અસર પડી ન હતી કે જે દરેક વ્યક્તિનું અંગત રીતે પસંદ કે નાપસંદગીનું સન્માન કરવાનું અને તેનાથી વિપરીત વિચારો સાથે સોહાર્દપૂર્ણ જીવન જીવવાનું શીખવે છે અને અસર પણ કેવી રીતે પડે, જ્યાં જાતીય ભેદભાવનું જ રાજકારણ મહત્ત્વની વાત ગણાતી હોય ત્યાં સામા‌િજક સમરસતાને સ્થાન કેવી રીતે મળી શકે.